Чудо и чудеса над чудесима
Разговарали се муж и жена, обоје сулудасто, једну вечер по вечери о свачему, па најпотље почну једно другоме причати чудеса. Рече муж: ја сам од људи чуо и видио ђе црна крава дава бијело млијеко, а зелена лоза бијело грожђе, а жута кокош бијело јаје. А жена њему: а ја сам виђела бређу младу жену за старијем мужем, а ружну шћер од лијепе матере, те је ово још чудесније. Њихова једна мала кћер то слушала, па им рече: а ја се томе ничему не чудим, него буд ли вас Бог тако луде направи, како вас обоје састави! па што је још чудесније: ђе си ти, бабо, Србин, а мајка Швапка.

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 11.

Српске народне приповетке
Народне шаљиве приче